Det oplyser Apple selv.
De oplyser dog ikke, hvor mange de hver især har solgt. En analytiker fra Localytics, der tracker webtrafik, vurderer dog, at Phone 5s alene har stået for 7,65 millioner eksemplarer, hvilket er salgsrekord for Apple og i det hele taget for smartphone-producenter.
Apple solgte 5 millioner eksemplarer af iPhone 5 i løbet af den første weekend, den blev sat til salg.
Apples direktør Tim Cook siger, at efterspørgslen på de nye iPhones har været utrolig.
At Apple har formået at sælge så mange eksemplarer skyldes blandt andet, at de også blev sat til salg i Kina i åbningsweekenden, det gjorde iPhone 5 ikke.
Apple forventer på baggrund af det flotte salg, at de når målet for 4. kvartal, hvor de forventer omsætning på mellem 34 og 37 milliarder dollar.
De flotte salgstal har samtidig fået Apple-aktien til at stige med over 6 procent.